**Arbejdsmiljøpolitik for Solrød Lærerforening**

Solrød Lærerforening arbejder for at sikre alle medlemmer gode, sunde og sikre fysiske rammer for arbejdets udførelse.

Solrød Lærerforening arbejder for et godt psykisk arbejdsmiljø for alle medlemmer. Arbejdsmiljøet være en integreret del af det fagpolitiske arbejde.

**Handleplan:**

Solrød Lærerforening arbejder for at inddrage arbejdsmiljørepræsentanterne i det faglige arbejde samt at skabe ordentlige vilkår for arbejdsmiljøarbejdet.

Solrød Lærerforening afholder minimum 2 årlige møder for skolernes arbejdsmiljørepræsentanter. På disse møder orienteres om nye tiltag på arbejdsmiljøområdet herunder Arbejdsmiljø Nyt fra DLF. Der udveksles erfaringer, og der aftales strategier for arbejdsmiljøarbejdet.

For at styrke det faglige arbejde og medvirke til, at arbejdsmiljøarbejdet er en integreret det af det fagpolitiske arbejde:

* afholder Solrød Lærerforening 1 årligt møde for tillidsrepræsentanter, og arbejdsmiljørepræsentanter
* anbefales det, at arbejdsmiljøspørgsmål også indgår i de faglige klubmøder
* anbefaler Solrød Lærerforening, at arbejdsmiljørepræsentanten er medlem af lokal Med-udvalget
* anbefales det, at tillidsrepræsentanten, arbejdsmiljørepræsentanten og tillidsrepræsentant- suppleanten indgår i forskellige relevante opgaver på skolen, f.eks. mødeleder i pædagogisk råd, medarbejderrepræsentanter i skolebestyrelse, samt relevante arbejdsgrupper og udvalg.

For at sikre et godt psykisk arbejdsmiljø arbejder Solrød Lærerforening for:

* at skabe sammenhæng mellem opgaver og ressourcer
* at sikre ordentlige vilkår for efter- og videreuddannelse
* at der skabes tryghed i det daglige arbejde, således at alle er rustet til at løse den opgave de bliver stillet overfor.

Godkendt på generalforsamlingen den 22. marts 2011